Noktomutuo

La Noktomutuo aŭ Noktokraco (Nothocrax urumutum) estas birdospecio membro de la familio de Kracedoj, nome parenca de la nestamasuloj de Aŭstralazio, sed loĝanta en Ameriko. Ĝi estas la ununura specio de la genro Nothocrax.

 Distribuado 
Ĝi troviĝas en okcidenta Brazilo, Kolombio sude de la rivero Guaviare, orienta Ekvadoro, nordorienta Peruo, kaj sudokcidenta Venezuelo. Ties natura habitato estas subtropikaj aŭ tropikaj malsekaj arbaroj de malaltaj teroj aŭ marĉoj. Oni ne konas subspeciojn.Clements, J. F. 2007. The Clements Checklist of Birds of the World, 6th Edition. Cornell University Press. Elŝutebla el Cornell Lab of Ornithology 

 Aspekto 
Ili estas averaĝe 66 cm longaj. Ĝi havas nigrajn longan kreston kaj kronon. La plumaro de la dorso, flugiloj kaj vosto estas malhelbruna kun nigrecaj nuancoj. La ventro estas cinamokolora. Prezentas ruĝan mallongan fortikan bekon, supraokulan flavan brovon kaj subokulan malhelbluan, unuigitajn kvazaŭ elipso. La kruroj estas rozkoloraj.Rodríguez Mahecha, J.V, Hughes, N., Nieto, O. & Franco, A.M. (2005). Paujiles, Pavones, Pavas & Guacharacas. Bogotá: Conservación Internacional.

 Biologio 
Ili loĝas en humidaj ĝangaloj ĉe riveroj en areoj kun bona drensistemo, kiaj malaltaj montetoj aŭ ĉe montetaro ĝis 500 msm. De nokta aŭ krepuska kutimaro, ili serĉas manĝon laŭ paroj aŭ sole. Ili nestumas ĉe la pintoj de falintaj trunkoj.

 Referencoj 

Kategorio:Kracedoj
Kategorio:Kokoformaj
Kategorio:Birdoj de Ameriko